
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  
privind aprobarea participării Consiliului Local al Municipiului Focşani în calitate de                    co-organizator al proiectului ”Formare în domeniul serviciilor- Gastronomie”, derulat de Colegiul Tehnic ”Gh. Asachi” Focșani în parteneriat cu Camera de Comerț a Germaniei  

 în perioada 19 aprilie- 9 mai 2015 

              Consiliul Local al Muncipiului Focşani, judeţul Vrancea, întrunit în şedinţă ordinară;

· Analizând proiectul de hotărâre iniţiat de Primarul Municipiului Focşani, prin care se propune aprobarea participării Consiliului Local al Municipiului Focşani în calitate de co-organizator al proiectului ”Formare în domeniul serviciilor- Gastronomie”, derulat de Colegiul Tehnic ”Gh. Asachi” Focșani în parteneriat cu Camera de Comerț a Germaniei în perioada 19 aprilie- 9 mai 2015, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr.15525/19.03.2015;
· Văzând avizul favorabil al Comisiei de buget şi administraţie publică;
· Având în vedere adresa nr. 1324/11.03.2015 transmisă de Colegiul Tehnic ”Gh. Asachi” Focşani, înregistrată la nr.14672/12.03.2015; 
· În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art.1 (1) Se aprobă participarea Consiliului Local al Municipiului Focşani în calitate de                    co-organizator al proiectului ”Formare în domeniul serviciilor- Gastronomie”, derulat de Colegiul Tehnic ”Gh. Asachi” Focșani în parteneriat cu Camera de Comerț a Germaniei în perioada 19 aprilie- 9 mai 2015,  în sensul alocării din bugetul local al Municipiului Focşani pe anul 2015 a sumei de 5,50 mii lei, sumă care va fi utilizată pentru achiziționarea materiilor  prime și materialelor necesare pe parcursul a trei săptămâni de activități practice.

                          (2) Suma prevăzută la art 1 va fi utilizată de Colegiul Tehnic ”Gh. Asachi” Focșani, din  bugetul propriu, de la capitolul bugetar „Învăţământ secundar superior” (65.02.04.02), articolul bugetar „Alte cheltuieli cu bunuri şi servicii” (20.30.30).

                Art.2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate, Serviciul comunicare şi Colegiul Tehnic ”Gh. Asachi” Focșani.
       PREŞEDINTE DE ŞEDINŢĂ, 

                                                                                   CONTRASEMNEAZĂ:
             Balaban Elena Luminița                                                      SECRETARUL MUNICIPIULUI 

                                                                                                                    FOCŞANI

          Corhană Eduard Marian  
Municipiul Focşani, 26 martie 2015                                                      

